## 六年级上册

### 诗经·采薇

昔我往矣，杨柳依依，今我来思，雨雪霏霏。

### 春夜喜雨 唐 杜甫

好雨知时节，当春乃发生。随风潜入夜，润物细无声。

野径云俱黑，江船火独明。晓看红湿处，花重锦官城。

### 西江月·夜行黄沙道中 宋 辛弃疾

明月别枝惊鹊 ，清风半夜鸣蝉。稻花香里说丰年，听取蛙声一片。

七八个星天外， 两三点雨山前。旧时茅店社林边， 路转溪桥忽见。

### 天净沙·秋思 元 白朴

孤村落日残霞，轻烟老树寒鸦，一点飞鸿影下。

青山绿水，白草红叶黄花。

### 马诗 唐 李贺

大漠沙如雪，燕山月似钩。

何当金络脑，快走踏清秋。

### 伯牙绝弦

伯牙善鼓琴，钟子期善听。伯牙鼓琴，志在高山。钟子期曰：“善哉，峨峨兮若泰山。”

志在流水，钟子期曰：“善哉，洋洋兮若江河。”伯牙所念，钟子期必得之。

子期死，伯牙谓世再无知音，乃破琴绝弦， 终身不复鼓琴。